kardosdrur/scandi-wiki huggingface dataset:
Mansion House

Mansion House (irsk Teach an Ard-Mhéara) er en bygning i Dawson Street i Dublin, der siden 1715 har været overborgmesteren af Dublins officielle residens.

Historie 

Mansion House blev bygget i 1710 af en købmand og byggeentreprenør ved navn Joshua Dawson, som gaden Dawson Street er opkaldt efter. Dublin Corporation købte huset i 1715 til at være byens overborgmesters officielle bolig. Bygningen har fastholdt dette formål frem til i dag.

I 1930'erne og 1940'erne var der planer om at rive bygningen ned, og alle andre bygninger i blokken omkring den, (som dækker et område på Dawson Street, Molesworth Street, Kildare Street og den nordlige side af St. Stephen's Green), for at skabe plads til den nye Dublin City Hall. Planerne blev dog opgivet, da man i stedet besluttede at opføre den på Kildare Street.

I august 2006 hævdede Ulster Volunteer Force at de havde plantet en bombe i huset i 1981, i et forsøg på at dræbe ledelsen i Sinn Féin under deres årlige partikonference. Dette førte til evakuering af bygningen mens politiet ledte efter en 25 år gammel bombe. Der blev dog ikke fundet nogen eksplosiver.

Indhold 
Mansion House er berømt for at indeholde "Round Room", hvor den første Dáil mødtes d. 21. januar 1919 for at erklære Irland uafhængigt. Den 21. januar 1969 mødtes formanden for Dáil Éireann og Seanad Éireann (Irlands under- og overhus) med Irlands præsident, Éamon de Valera, i anledning af 50-året for uafhængigheden.

Derudover er bygningen også berømt for sin store spisestue, hvor kabinettet fra Den Irske Republik mødtes under præsident de Valera.

Udendørs findes en porticus over hovedindgangen, der blev rejst under dronning Victorias besøg i 1900.

Notable residerende 

Blandt de mest kendte overborgmestre som har boet der er:

 Daniel O'Connell, nationalistleder i det 19. århundrede
 Alfie Byrne, den overborgmesteren som har siddet længst i embeddet i dets 800 år lange historie
 Jim Mitchell, den yngste overborgmester i Dublin, som var 29 år da han blev valgt
 
Der har også været mange kendte besøgende der, som dronning Victoria, Rainier 3. af Monaco og Grace af Monaco, og pave Johannes Paul II.

Referencer

Eksterne henvisninger 
 Mayoral info website 

Bygninger, konstruktioner og anlæg i Dublin
Etableret i 1710
Rødby-Puttgarden (roman)

Rødby-Putgarden er en roman skrevet af den danske forfatter Helle Helle og udgivet i 2005 på Samlerens Forlag.

Romanen handler om hovedpersonen Jane og hendes søster, Tine. Bogen guider os gennem Janes hverdag, som er fuld af mænd og hverdagens små problemer. Rundt om dem dør venner og bekendte, men sådan er det på de kanter siger man. Tine og Jane lever præcis som deres mor gjorde og hendes mor.
Bogen afspejler minimalismen.

Romanen modtog Kritikerprisen i 2005.

Eksterne links 
Omtale på litteratursiden.dk 

Romaner fra Danmark
Litteratur i 2005
Workforce management

Workforce management (WFM) omfatter alle de aktiviteter, der er nødvendige for at sikre, at virksomheden har effektive medarbejdere. WFM kan bruges til at planlægge og sikre, at det er de rigtige medarbejdere, der udfører det rette job på det rette tidspunkt og med basis i arbejdstider og opgaver skabes overblik til at de får den rigtige løn.

Personaleplanlægning er også en del af WFM for både den kortsigtede og langsigtede planlægning.
Der foretages registrering af arbejdstid, eventuelt fravær og årsager til, at medarbejderen ikke er mødt på jobbet. Dette er udgangspunkt for, at lønnen bliver korrekt udbetalt. Det er ofte et stort arbejde i en organisation, hvis der er mange overenskomster samt lokale individuelle aftaler.

Denne registrering giver mulighed for at gennemføre analyser af produktivitet og fravær. Dermed kan WFM samtidig være et redskab for ledelsen til at optimere driften, finde besparelser og undersøge, hvor produktiviteten er mindre end den burde være og hvorfor.
Tidligere var Workforce management kun et spørgsmål om tidsregistrering. Stempelure, som har været en del af hverdagen siden industrialiseringen slog igennem i 1800-tallet ogfindes stadig, men i mindre omfang end tidligere. Nu er det et ledelsesredskab som kan bruges til fælles målfastsættelse mellem ledere og medarbejdere.

Workforce management er primært vokset ud fra industrivirksomhedernes behov. Der er derfor en naturlig tilknytning til ERP og SCM. Det dækker dog bredere. Ofte bruges udtrykket “Komme-gå-registrering” eller “Tidsregistrering” som synonymer er for workforce management.

Workforce management software 

Workforce management kan bruges i alle dele af virksomheden. Men især i produktionen er det blevet vidt udbredt, og i industrien har det fundet stor udbredelse. I servicevirksomheder har WFM endnu ikke slået igennem for alvor.

Der er specialsoftware indenfor ERP og CRM, men indenfor HR er det stadig excel regneark, som er mest udbredt eller tidsregistrering. Det giver ofte et stort arbejde for dem,der arbejder med lønadministration, og samtidig er der ofte fejl i tallene, og det kan give anledning til unødvendige diskussioner mellem arbejdsgiver og arbejdstager.

Der er ofte udfordringer med at styre medarbejderstaben, så man får de bedst egnede til at løse den konkrete opgave. Og til de billigst mulige omkostninger. Workforce Management software kan sikre overblik og dermed den højest mulige produktivitet i virksomheden.

Det danske arbejdsmarked er underlagt både national og EU lovgivning, samt overenskomster og kontrakter med medarbejdere. Det er med til at øge fejlmulighederne, og her kan Workforce Management være et nyttigt redskab for lønadministrationen.

Erhvervsprogrammer
Martin Bavngaard

Martin Bavngaard (født 19. december 1950 i Aarhus - 19. januar 2012 i Hadsund) var en dansk forfatter og journalist. Han blev student i 1969, efterfølgende blev han elev på Randers Amtsavis, og året efter i 1970 flyttede han til Hadsund.
Senere blev han lokaljournalist på Randers Amtsavises lokalredaktion i Hadsund. Det var han i 28 år.

Bavngaard sad som medarbejdervalgt repræsentant i Århus Stiftstidende og Randers Amtsavis's bestyrelser. I 2009 fratrådte han på grund af sygdom. I 1999 blev kåret som årets borger i Hadsund.

Martin døde af kræft i 2012. Han blev bisat fra Hadsund Kirke den 1. februar 2012.

Udgivelser 
 Skudsmål (1999)
 Svinestreger (2007)
 Bunker Af Karin Hede og Martin Bavngaard (2009)
 Vildspor (2011)

Eksterne henvisninger 
 Martin Bavngaards blog
 Martin Bavngaard på Litteratursiden
 Martin Bavngaard på Plusbog.dk
 Martin Bavngaard på Journalisten

Kilder 

Personer fra Aarhus
Personer fra Hadsund
Romanforfattere fra Danmark
Journalister fra Danmark
Personer døde af kræft
Wyn Davies

Ronald Wyn Davies (født 20. marts 1942 i Caernarfon, Gwynedd) er en tidligere professional fodboldspiller fra Wales, der spillede over 500 Football League-kampe i 1960'erne og 1970'erne. Han spillede også kampe for .

Referencer 

Fodboldspillere fra Wales
Fodboldspillere fra Wrexham F.C.
Fodboldspillere fra Bolton Wanderers F.C.
Fodboldspillere fra Newcastle United F.C.
Fodboldspillere fra Manchester City F.C.
Fodboldspillere fra Manchester United F.C.
Fodboldspillere fra Blackpool F.C.
Fodboldspillere fra Crystal Palace F.C.
Fodboldspillere fra Stockport County F.C.
Fodboldspillere fra Bangor City F.C.
Joe Norton

Joseph Patrick "Joe" Norton (juli 1890 – 1963) var en engelsk fodboldspiller. Hans primære position på banen var som angriber. Han var født i Stoney Stanton, Leicestershire. Han spillede blandt andet for Leicester City, Manchester United og Bristol Rovers.

Eksterne henvisninger 
Joe Norton på mufcinfo.com

Fodboldspillere fra England
Fodboldspillere fra Stockport County F.C.
Fodboldspillere fra Atherstone Town F.C.
Fodboldspillere fra Nuneaton Town F.C.
Fodboldspillere fra Manchester United F.C.
Fodboldspillere fra Leicester City F.C.
Fodboldspillere fra Bristol Rovers F.C.
Fodboldspillere fra Swindon Town F.C.
Fodboldspillere fra Kettering Town F.C.
Laurie Cunningham

Laurence Paul "Laurie" Cunningham (8. marts 1956 – 15. juli 1989) var en engelsk fodboldspiller, der spillede for en række klubber internationalt. Han spillede blandt andet for Manchester United, Wimbledon, Leicester City og Rayo Vallecano.

Referencer

Eksterne henvisninger 
 Laurie Cunningham på englandstats.com
 Laurie Cunningham på football-england.com

Fodboldspillere fra England
Fodboldspillere fra Leyton Orient F.C.
Fodboldspillere fra West Bromwich Albion F.C.
Fodboldspillere fra Real Madrid CF
Fodboldspillere fra Manchester United F.C.
Fodboldspillere fra Sporting Gijón
Fodboldspillere fra Olympique Marseille
Fodboldspillere fra Leicester City F.C.
Fodboldspillere fra Rayo Vallecano
Fodboldspillere fra Wimbledon F.C.
Buchholz (Aller)

Buchholz er en kommune i Samtgemeinde Schwarmstedt i Landkreis Heidekreis i den centrale del af den tyske delstat Niedersachsen. Kommunen har et areal på 27,7 km², og et indbyggertal på godt 2.050 mennesker (2013).

Geografi 
Kommunen krydses af motorvej A7 og Bundesstraße 214 (B 214). I nordenden af kommunen løber floden Aller.

I kommunen ligger ud over Buchholz landsbyen Marklendorf.

Eksterne kilder/henvisninger 

 Kommunens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Daniel Ash

Daniel Ash (født 31. juli 1957 i Northampton, England) er en britisk musiker, sangskriver og sanger.

Han er måske mest kendt for sin medvirken i goth-rock-gruppen Bauhaus. Efter første opløsning af Bauhaus i 1983, koncentrerede Ash sig om sit sideprojekt, Tones On Tail med to andre tidligere medlemmer fra Bauhaus; bassisten David J og trommeslageren Kevin Haskins. Derefter grundlagde de bandet Love and Rockets i 1985. Efter at bandet blev opløst i 1999 kørte Ash sin solokarriere, indtil de fandt sammen igen i en periode fra 2007.

Diskografi

Studiealbum 
Selvstændigt
 Coming Down (Beggars Banquet Records, 1991)
 Foolish Thing Desire (Beggars Banquet Records, 1992)
 Daniel Ash (Psychobaby Records, 2002)
 Come Alive (Psychobaby Records, 2005)

Eksterne henvisninger 

 

Personer fra Northampton
Rockguitarister
Præsidentvalget i Kasakhstan 2015

Præsidentvalget i Kasakhstan 2015 blev afholdt i Kasakhstan den 26. april 2015, oprindeligt var valget sat til afholdelse i 2016.

Baggrund 
Den 14. februar 2015 stemte Folkeforsamlingen enstemmigt for et forslag om at flytte præsidentvalg frem fra 2016 til 2015. Angiveligt skulle motivationen være at et tidligere valg vil bidrage til landets udvikling; en anden var, at det er en ulempe at holde både præsident- og parlamentsvalg det samme år. Den 18. februar valgte Mazhilis enstemmigt at bedt præsident Nursultan Naserbajev flytte valget. Den 19. februar, fulgte Folkeforsamlingen efter. I den første afstemning, der var én stemme imod forslaget. Da senatorerne blev bedt om at stemme igen, var den anden afstemning enstemmig. Den første afstemning blev officielt forklaret som en teknisk fejl.

Den 25. februar 2015 underskrev Naserbajev et dekret som fastsatte præsidentvalget til den 26. april.

Kandidater 
 Nursultan Nazarbayev – siddende præsident, leder af Nur Otan
 Turgun Syzdykov – Kasakhstans Kommunistiske Folkepartis kandidat
 Abelgazi Kusainov – Uafhængig kandidat, siddende formand for Kasakhstans Federation af fagforeninger

Resultater

Referencer 

Politiske valg i Kasakhstan
Kasakhstan 2015
Mors-Thy Færgefart (Næssund)

Næssundoverfarten er en del Mors-Thy Færgefart. Overfarten betjenes af færgen Næssund, der har plads til 12 biler og 99 passagerer og sejler mellem Sydmors og Sydthy som en del af sekundærrute 545. Overfarten varer fem minutter.

Færgefarten ved Næssund har eksisteret i hvert fald siden 1585, hvor der i Ørum Lens Jordebog 1585 siges Færgemanden ved Næssund i Heltborg sogn, Mogens Olufsen, at svare 14 Td. Byg i Afgift.

Næssund blev bygget på Søren Larsen & Sønners skibsværft A/S i 1964, der lå ved Nykøbing Mors. Færgen var den 8. af i alt 13 ro-ro træfærger, der blev bygget på dette værft i årene 1924 til 1973. Den startede sin eksistens som Legind Bjerge på Sallingsund Færgefart i 1964. Da Sallingsundbroen blev indviet i 1978, blev de fem færger fra Sallingsund-overfarten taget ud af drift, og i 1980 blev “Legind Bjerge sat ind på Næssundoverfarten og omdøbt til Næssund.

Færgeoverfarten blev indstillet 26. februar 2015, efter at først Morsø Kommune og siden også Thisted Kommune besluttede at fjerne tilskuddet til overfarten. 02. marts 2015 blev det dog besluttet at færgen skulle fortsætte indtil nytåret 2015. og siden har færgen sejlet udelukkende ved private midler og "lokal ildhu".

Eksterne henvisninger og kilder 
 Næssundfærgen 
 Næssundfærgens venner
 artikel om lukningen fra 2014
 FOA-bladet, nr. 02 15 15. marts

Færgeruter i Danmark
Sekundærrute 545

Sekundærrute 545 er en rutenummereret landevej på Sydthy og Morsø.

Ruten går fra Vestervig via Næssundoverfarten, Karby,  til Nykøbing Mors, hvor den lige før krydser Primærrute 26.

Rute 545 har en længde på ca. 40 km.

545
Michel Steen-Hansen

Michel Steen-Hansen (født 21. april 1968 i Nordrup ved Ringsted) er direktør i Danmarks Biblioteksforening.

Steen-Hansen er søn af tømrermester Mogens (død 2008) og defektrice Grethe Steen-Hansen. 
Han er student fra Haslev Gymnasium (1987) og har en samfundsvidenskabelig basisuddannelse fra RUC (1989) og blev cand.scient.soc. i historie og geografi i 1996 fra samme sted. Han er gift med Marlene Borst Hansen.

Efter at have virket som leder af Midtsjællandske Lokalhistorisk Arkiv i Ringsted blev han ansat som biblioteksleder for Ringsted Bibliotek.
Den historiker-uddannede Steen-Hansen var da en af de første med en anden faglig baggrund end bibliotekaruddannelsen i en sådan stilling.
Han fortsatte som Slagelse Kommunes bibliotekschef indtil han i 2008 blev udpeget til direktør i Danmarks Biblioteksforening.

Steen-Hansen har tidligere haft en politisk karriere som folketingskandidat og byrådsmedlem for SF i Ringsted Kommune.
Som spidskandidat ved Kommunalvalget 2005 opnåede han med 824 personlige stemmer over halvdelen af partiets i alt 1613 stemmer. Ved valget i 2001 op nåede han 1250 hvilket var mere end den siddende borgmester Rasmus Kristensen fra Venstre som fik 1068 stemmer

Michel Steen-Hansen var projektleder på Indvandrerhistorie i Ringsted og udgav i 2001 bogen med samme titel. Samme år bidrog han til antologien Midt i strømmen : om ligestilling, mainstreaming og mangfoldighed og han bidrog til Veje til viden fra 2014.

I 2015 blev han udpeger til UNESCO nationalkommission 

Michel Steen-Hansen også som blogger skabt www.biblioteksdebat.dk om
biblioteksfaglige emner, samt www.farsbarsel.dk
om en mand på barsel og www.farsunivers.dk
om ligestilling

Henvisninger 

Direktører fra Danmark
Kommunalbestyrelsesmedlemmer fra SF
Personer i Kraks Blå Bog
Web 1.0

Web 1.0 er et retronym og refererer til første generation af  internetsteder, der kan karakteriseres som udelukkende informationsdistribution og formidling af viden. Det er en-til-mange kommunikation, hvor indholdet kun kan skrives og ændres af administratoren. Brugerens rolle er passiv, idet Web 1.0 ikke muliggør interaktion eller mulighed for at være medproducent.
Eksempelvis er Tivoli.dk en web 1.0 hjemmeside, da den ikke er platform for interaktion og medproduktion. Web 1.0 lægger sig dermed ind under transmissionsparadigmet.

Eksterne henvisninger 
 http://www.kommunikationsforum.dk/Log/webmodel.pdf

Kilder 
 Dohn, Nina Bonderup og Johnsen, Lars (2009): E-læring på web 2.0, forlaget Samfundslitteratur.

Noter 

Internetepoker
World Wide Web
Pentti Saarikoski

Pentti Ilmari Saarikoski (født 2. september 1937 i Impilahti, død 24. august 1983 i Joensuu) var en finsk digter og oversætter.

Fra november 1966 til januar 1967 opholdt han sig i Prag. Han redigerede en bog af selvbiografisk karakter af tiden i Prag. Posthumt er der blevet offentliggjort dagbøger. 

Saarikoski flyttede i 1975 til Sverige, med sin fjerde kone Mia Berner. Han skrev i sin sidste tid en del, der blev modtaget dårligt af kritikerne, men også Tiarnia serien som var en lyrisk stigning, der vakte forundring og beundring.

Saarikoski er begravet på Heinävesi Nye Valamo klosterkirkegård. Han døde af stort alkoholforbrug.

Digtere fra Finland
Gerda Lerner

Gerda Hedwig Lerner (født Kronstein den 30 april 1920, i Wien, Østrig, død 2. januar 2013 i Madison, Wisconsin) var en amerikansk historiker, forfatter og lærer. Lerner var en af foregangskvinderne i forskningsfeltet kvindehistorie og afholdte hvad der betragtes som de første kurser i kvindehistorie ved New School for Social Research i New York i 1963. Fra 1980 var hun professor emerita ved University of Wisconsin-Madison.

Lerner var 1981-82 ordførende for Organization of American Historians. Hun skrev manuskriptet til hendes mand Carl Lernes film Black Like Me.

Bibliografi 
Lerner var en de historikere, der stod bag at kvindehistorie blev et begreb. I angelsaksiske lande kom man til at tale om kvindehistorie som "herstory" til forskel fra "history". Lerner kaldte sin bog The Majority Finds its Past (Majoriteten finder sin fortid), et bevidst prik til, hvor de der skrev den "almindelige" historie plejede at usynliggøre kvinder.
 Black Women in White America: A Documentary History (1972). 
 The Female Experience (1976)
 The Majority Finds Its Past (1979)
 Why History Matters (1997)
 The Creation of Patriarchy (1986)
 The Creation of Feminist Consciousness (1993)
 Fireweed: A Political Autobiography in 2002.

Biografier 
 Ransby, Barbarba, "A Historian Who Takes Sides" 2002
 MacLean, Nancy, "Rethinking the Second wave" 2002
 Lerner, Gerda, "Life of Learning" 2005

Vidare læsning 
 Felder, Deborah G. och Diana Rosen, Fifty Jewish Women Who Changed the World, Citadel Press (Kensington Publishing) New York, s. 216–220 (2003)
 Scanlon, Jennifer och Shaaron Cosner, American Women Historians, 1700s-1990s: A Biographical Dictionary, Greenwood Press, s. 144–146 (1996)
 Weigand, Kate, Red Feminism: American Communism and the Making of Women's Liberation, Johns Hopkins University Press (2001)

Referencer 

Forfattere fra USA
Historikere fra USA
Kvindehistorie
Personer fra Wien
Feminisme
Adam Gottlob Gielstrup

Adam Gottlob Gielstrup (11. oktober 1753 på Møen—10. februar 1830 i København) var en dansk skuespiller og maler.

Kilder 

 

Teaterskuespillere fra Danmark
Danskere i 1700-tallet
Danskere i 1800-tallet
Cathrine Marie Gielstrup

Catharine Marie Gielstrup, født Morell (3. marts 1755 i København—29. oktober 1792 sammesteds) var en dansk skuespillerinde.

Kilder 

 

Teaterskuespillere fra Danmark
Danskere i 1700-tallet
Personer fra København
Albert Butterworth

Albert Butterworth (20. marts 1912 – 1991) var en engelsk professional fodboldspiller, der spillede som angriber. Han spillede i the Football League for Manchester United, Blackpool, Preston North End og Bristol Rovers.

Referencer 

Fodboldspillere fra England
Fodboldspillere fra Droylsden F.C.
Fodboldspillere fra Manchester United F.C.
Fodboldspillere fra Blackpool F.C.
Fodboldspillere fra Bristol Rovers F.C.
Generalsekretær for EU's ministerråd

Generalsekretæren for EU's ministerråd har én af de højeste administrative poster i EU.  Generalsekretæren er den øverste embedsmand i Ministerrådet.

Den høje repræsentant for EU's udenrigs- og sikkerhedspolitik 
Bortset fra spanske politiker Javier Solana, der var generalsekretær fra oktober 1999 til december 2009, så er der embedsmænd, der er blevet udnævnt til generalsekretærer.

Javier Solana brugte det meste af sin tid til at varetage opgaven som  EU's højtstående repræsentant for udenrigsanliggender og sikkerhedspolitik, så i hans embedsperiode blev de administrative opgaver varetaget af en vicegeneralsekretær.

Fra 2010 er det én af næstformændene for EU-kommissionen, der er den høje repræsentant for udenrigs- og sikkerhedspolitikken.

Små og store lande 
Fra Kul- og Ståunionens oprettelse i 1952 og frem til 1994 blev posten som generalsekretær varetaget af embedsmænd fra de små lande Luxembourg og Danmark. Derefter gled posten over til repræsentanter for de store lande Tyskland, Spanien og Frankrig.

Generalsekretærer for Ministerrådet  
Siden Kul- og Ståunionens oprettelse i 1952 har Ministerrådet haft syv generalsekretærer.

Højtstående udenrigs- og sikkerhedspolitiske repræsentanter   
Siden 1999 har EU haft tre høje udenrigs- og sikkerhedspolitiske repræsentanter:
 1999 – 2009: Javier Solana (født 1942) fra Spanien, også generalsekretær for Ministerrådet 
 1994 – 1999: Catherine Ashton (født 1956) fra Storbritannien, også næstformand for Kommissionen 
 2014 – nu: Federica Mogherini (født 1973) fra Italien, også næstformand for Kommissionen 

 

EU's institutioner
Tony Coton

Anthony Philip "Tony" Coton (født 19. maj 1961) er en engelsk tidligere fodboldspiller, der spillede som målmand fra 1978 til 1999.

Han er født i Tamworth. Han spillede 500 kampe i the Football League og Premier League for Birmingham City, Watford, Manchester City og Sunderland.

Referencer

Eksterne henvisninger 
 Tony Coton på soccerbase.com

Fodboldspillere fra England
Fodboldspillere fra Birmingham City F.C.
Fodboldspillere fra Hereford United F.C.
Fodboldspillere fra Watford F.C.
Fodboldspillere fra Manchester City F.C.
Fodboldspillere fra Manchester United F.C.
Fodboldspillere fra Sunderland A.F.C.
Mors-Thy Færgefart (Feggesund)

Feggesund Færgefart er en del af Mors-Thy Færgefart, overfarten betjenes med færgen M/F Feggesund, der er bygget på Hvide Sande Skibs- & Baadebyggeri. Færgen sejler mellem Feggesund på Mors og Arup på Thy, og forbinder dermed sekundærrute 581 på Mors med 581 på Thy.

M/F Feggesund er 53 meter lang og har plads til 98 passagerer og 19 personbiler - eller to lastbiler og syv personbiler. Overfartstiden er fem minutter.

Ruten har været betjent af følgende færger:

 Hannæs (1968-1996)
 Sallingsund (1999-2012) har tidligere sejlet på Sallingsund Færgefart
 Feggesund (2012-)

Eksterne henvisninger og kilder 

 Officiel side for Feggesundfærgen
 Feggesundfærgen

Færgeruter i Danmark
Wayne Bullimore

Wayne Bullimore (født 12. september 1970 i Sutton-in-Ashfield, England) er en engelsk tidligere fodboldspiller, der spillede som midtbane for syv klubber.

Karriere 
Bullimore spillede en del af sin ungdomskarriere i Manchester United, hvor han spillede fra 1988 til 1991. Han skrev under på en fri transfer med Barnsley, hvori han fik sin professionelle debut. Han har desuden spillet for Stockport County, Scunthorpe United, Bradford City, Peterborough United og Scarborough. Derudover har han været på lån i Doncaster Rovers.

Eksterne henvisninger 
Wayne Bullimore på soccerbase.com

Fodboldspillere fra England
Fodboldspillere fra Barnsley F.C.
Fodboldspillere fra Stockport County F.C.
Fodboldspillere fra Scunthorpe United F.C.
Fodboldspillere fra Bradford City A.F.C.
Fodboldspillere fra Doncaster Rovers F.C.
Fodboldspillere fra Peterborough United F.C.
Fodboldspillere fra Stalybridge Celtic F.C.
Peter Bodak

Peter Bodak (født 12. august 1961 i Birmingham) er en engelsk tidligere fodboldspiller, der spillede som kant. Han spillede i sin aktive karriere for klubberne Coventry City F.C., Manchester City, Manchester United, Seiko (Hong Kong), Royal Antwerp, Happy Valley AA (Hong Kong), Walsall FC, Crewe Alexandra og Swansea City F.C..

Referencer 
http://www.worldfootball.net/spieler_profil/peter-bodak/
http://www.saddlers.premiumtv.co.uk/page/SaddlersAZ/0,,10428~906189,00.html 

Fodboldspillere fra England
Fodboldspillere fra Coventry City F.C.
Fodboldspillere fra Manchester City F.C.
Fodboldspillere fra Royal Antwerp FC
Fodboldspillere fra Walsall F.C.
Fodboldspillere fra Crewe Alexandra F.C.
Fodboldspillere fra Swansea City A.F.C.
Personer fra Birmingham